ZAPISNIK

sa 45. sjednice Vijeća Gradske četvrti Gornji grad - Medveščak održane 19. studeni 2020. u prostorijama Vijeća Gradske Četvrti Gornji Grad – Medveščak, Draškovićeva 15., I. kat, soba 19.  
Početak sjednice: 18:00 sati
Nazočni članovi Vijeća:
1. Mirjana Džajo, predsjednica VGČ Gornji grad – Medveščak
2. Marija Marinović
3. Tin Pažur – stigao u 18,15
4. Marija Gazzari
5. Miren Milović
6. Nada Boban – stigla u 18,10
7. Diana Pečkaj - Vuković
8. Tomislav Oreški
9. Neven Marković
10. Vlasta Toth
11. Dejan Bosak
12. Tatjana Holjevac
13. Luka Bogdan – stigao u 18,20
Nenazočni članovi Vijeća:
1. Konrad Puškarić, ostavka mandata člana Vijeća 09. studeni 2020.
2. Urša Raukar - Gamulin

Nazočni djelatnici Gradskog ureda za mjesnu samoupravu:
1. Gordana Barač, voditeljica PO Gornji grad – Medveščak 
2. Višnja Stanušić, stručna referentica PO Gornji grad – Medveščak 
Predsjedava Mirjana Džajo, predsjednica Vijeća.
       Zapisnik vodi: Višnja Stanušić

Predsjednica konstatira da je nazočna većina članova Vijeća što znači da Vijeće može pravovaljano odlučivati, te otvara 45. sjednicu Vijeća Gradske četvrti Gornji grad - Medveščak.
	Predsjednica predlaže usvajanje zapisnika 44. sjednice Vijeća Gradske četvrti održane 29. listopada 2020. godine, te vijeće JEDNOGLASNO prihvaća zapisnik bez prigovora sa 44. sjednice. 

	


Vijećnica N. Boban  dala je prijedloge za dopunu dnevnog reda i to: 
1. Zahtjev za izvođenjem radova na kanalizacijskim priključcima domaćinstva u Donjem Prekrižju
2. Osnivanje Odbora za zaštitu životinja
3. Rekonstrukcija nerazvrstane ceste u Donjem Prekrižju, k.č.br. 3947 k.o. Šestine
4. Osiguranje vreća za razvrstavanje plastičnog i bio - otpada

Predsjednica obrazlaže da je pod toč.1. dopune razgovarala s direktorom VIO  g. Golijatom  te objasnio da su radovi ugovoreni ali da imaju problema sa imovinsko pravnim odnosima s pojedinim kućanstvima. Na prijedlog vijećnice N. Boban da je voljna pomoći oko pravnih poslova ponudio je pomoć i suradnju pravnice VIO Lee Jakovina. Po dobivenoj suglasnosti radovi će se nastaviti; rekonstrukcija nerazvrstane ceste u Donjem Prekrižju uvrštena je u Prijedlog plana prioriteta za 2021., a osiguranje vreća za razvrstavanje plastičnog i bio otpada biti će krajem 11. mj. Kao dopunu dnevnog reda predložena je točka Osnivanje Odbora za zaštitu životinja. 

Predsjednica predlaže izmijenjeni

DNEVNI RED:   
1. [bookmark: _Hlk51916953]Prijedlog zaključka o ostavci mandata člana Vijeća Gradske četvrti Gornji grad – Medveščak Konrada Puškarića
2. [bookmark: _Hlk58413078]Osnivanje Odbora za zaštitu životinja
3. Davanje mišljenja na materijale dostavljene temeljem čl. 86. st. 2. Statuta Grada Zagreba
a) Prijedlog Programa  održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021.
b) [bookmark: _Hlk58413690]Prijedlog Programa građenja komunalne infrastrukture na području Grada Zagreba u 2021.
4. Pitanja, prijedlozi i obavijesti

Vijeće Gradske četvrti Gornji grad – Medveščak JEDNOGLASNO prihvaća predloženi dnevni red.


Ad.1. Prijedlog zaključka o ostavci mandata člana Vijeća Gradske četvrti Gornji grad – 
          Medveščak Konrada Puškarića

Predsjednica Vijeća M. Džajo upoznaje članove Vijeća s ostavkom mandata člana Vijeća Konrada Puškarića.  Prihvaćeno je Izvješće Mandatnog povjerenstva o ostavci Konrada Puškarića te je donesen slijedeći 

ZAKLJUČAK
o ostavci mandata člana Vijeća Gradske četvrti Gornji grad – Medveščak 

1. Prihvaća se Izvješće Mandatnog povjerenstva o ostavci člana Vijeća Konrada Puškarića s danom 09. studeni 2020., kandidacijska lista Hrvatska demokratska zajednica – HDZ. 

2. Ovaj će zaključak biti objavljen u Službenom glasniku Grada Zagreba. 


Ad.2. Osnivanje Odbora za zaštitu životinja

Predsjednica Vijeća M. Džajo obrazlaže točku dnevnog reda te daje riječ N. Boban. Nakon kratke rasprave u kojoj su sudjelovali M. Milović, M. Gazzari, N. Boban, V. Toth sa 12 glasova ZA donesen je 

ZAKLJUČAK
o osnivanju Odbora za zaštitu životinja 
Vijeća Gradske četvrti Gornji grad - Medveščak


Vijeće Gradske četvrti Gornji grad – Medveščak osniva Odbor za zaštitu životinja Vijeća Gradske četvrti Gornji grad - Medveščak, kao stalno radno tijelo, u sastavu:

1. MIREN MILOVIĆ                                                           - predsjednik    
2. VLASTA TOTH                                                                - članica
3. NADA BOBAN                                                                  - članica
4. MARIJA GAZZARI                                                         - članica
5. MARIJA MARINOVIĆ                                                    - članica


Ad.3. a) Davanje mišljenja na materijale dostavljene temeljem čl. 86. st. 2. Statuta
              Grada  Zagreba
       Prijedlog Programa  održavanja javnih prometnih površina, građevina i
       uređaja javne namjene, javne rasvjete te izvanrednog održavanja 
       nerazvrstanih cesta na  području Grada Zagreba u 2021.

Predsjednica obrazlaže točku dnevnog reda . Rasprave nema i sa 
8 glasova ZA i 5 PROTIV donesen je 


Z A K LJ U Č A K
o davanju mišljenja na Prijedlog  Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području grada Zagreba u 2021.
 
 
1. Vijeće Gradske četvrti Gornji grad - Medveščak daje pozitivno mišljenje na Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta  na području grada Zagreba u 2021. 

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnih prometnih površina, javnih objekata i javne rasvjete i Sektoru za ceste, i Gradskom uredu za mjesnu samoupravu. 
 

[bookmark: _GoBack]Ad-3.b) Prijedlog Programa građenja komunalne infrastrukture na području Grada
              Zagreba u 2021.

Predsjednica obrazlaže točku dnevnog reda . Rasprave nema i sa 
8 glasova ZA i 5 PROTIV donesen je 


Z A K LJ U Č A K
o davanju mišljenja na Prijedlog  Programa građenja komunalne infrastrukture na području grada Zagreba u 2021.
  
1. Vijeće Gradske četvrti Gornji grad - Medveščak daje pozitivno mišljenje na Prijedlog Programa građenja komunalne infrastrukture na području grada Zagreba u 2021. 

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnih prometnih površina, javnih objekata i javne rasvjete i Sektoru za ceste, i Gradskom uredu za mjesnu samoupravu. 
 
 Ad.4. Pitanja, prijedlozi i obavijesti

M. Džajo - daje informaciju o semaforizaciji Mlinarska – Medvedgradska; izvještava vijećnike o zaprimljenom odgovoru Gradskog zavoda za zaštitu spomenika kulture i prirode u svezi vile Ribnjak; odgovara vijećnici N. Boban  u svezi osiguranja vreća za razvrstavanje plastičnog i bio otpada kako će se iste dijeliti krajem 11. mj. a ukoliko ih netko ne dobije može ih podići u prostorijama Podružnice Čistoća;
M. Milović-  zahvaljuje na ukazanom mu povjerenju izabranog predsjednika Odbora za zaštitu životinja, te daje obavijest da će na Gradski ured za mjesnu samoupravu biti dostavljeni materijali Udruge PRAVA ŠAPA; 	
N. Boban – postavlja pitanje u svezi oštećenja objekta Draškovićeva 15 (neposredno nakon potresa Vijeće je uputilo dopis prema Gradskom uredu za mjesnu samoupravu da se ispita statika zgrade), kako odgovor do danas nije zaprimljen a statika zgrade je izvršen tijekom 7. mj. molimo odgovor; 
M. Džajo – obavještava vijećnike da će se slijedeća sjednica održati najkasnije do 22. prosinca zbog nadolazećih blagdana.

Završeno u 19:30 sati.
KLASA: 026-02/20-001/280
URBROJ: 251-06-11-7-20-___
U Zagrebu, 19. studeni 2020. 

         Predsjednica Vijeća Gradske četvrti
                 Gornji grad – Medveščak 
                         Mirjana Džajo

